Diari Oficial de la Generalitat Valenciana


Sumari del DOGV 9873, del 18-06-2024 (2024/5806)

Extracte de la Resolució de 12 de juny de 2024, de la Presidència de la Generalitat, per la qual s'efectua la convocatòria, per a l'any 2024, de subvencions destinades a les entitats ciutadanes de la Comunitat Valenciana, per a l'enfortiment de la participació ciutadana en l'àmbit de l'associacionisme.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9873

Data del DOGV
:   18-06-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/5806


Data del document
:   12-06-2024

Organisme emissor
:   Presidència de la Generalitat

Tipus de document
:   Extracte

Anàlisi jurídica

 Descriptors 

:   * Presidència de la Generalitat

Extracte de la Resolució de 12 de juny de 2024, de la Presidència de la Generalitat, per la qual s'efectua la convocatòria, per a l'any 2024, de subvencions destinades a les entitats ciutadanes de la Comunitat Valenciana, per a l'enfortiment de la participació ciutadana en l'àmbit de l'associacionisme. [2024/5806]  
BDNS (identif.): 767841.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatoria el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/767841)  
  
De conformitat amb el que es preveu en els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades Nacional de Subvencions:  
http://www.pap.minhap.gob.es/bdnstrans/index  
  
Primer. Persones beneficiàries  
Podran beneficiar-se d'estes subvencions, les confederacions, federacions, associacions i fundacions de la Comunitat Valenciana i amb seu o delegació estable en esta, que complisquen els requisits previstos en el resolc quatre de la resolució de convocatòria.  
  
Segon. Objecte  
Subvencions per al finançament de projectes, amb actuacions destinades a les entitats ciutadanes de la Comunitat Valenciana per a l'enfortiment de la participació ciutadana en l'àmbit de l'associacionisme.  
  
A este efecte, s'entendrà per participació ciutadana l'exercici del dret de la ciutadania a participar en el procés de presa de decisions públiques i en l'elaboració, execució i avaluació de les polítiques públiques.  
Se subvencionaran les actuacions destinades a complir els objectius generals següents:  
a) Dissenyar i executar accions de formació en matèria de participació ciutadana, foment de l'associacionisme i foment de la cultura de la transparència, afavorint una major relació de les entitats ciutadanes amb el seu entorn.  
b) Millorar la capacitat de les entitats per a desenvolupar el seu projecte associatiu i les activitats derivades mitjançant el foment de la participació de les persones associades en el dia a dia de l'entitat i la transparència de les seues actuacions.  
c) Fomentar l'associacionisme, la cooperació interassociativa o el treball en xarxa amb altres entitats per a l'assoliment d'interessos comuns i d'optimització de recursos, mitjans i informació.  
  
Tercer. Bases reguladores  
Orde 4/2016, de 3 de juny, de la Conselleria de Transparència, Responsabilitat Social, Participació i Cooperació, per la qual s'aproven les bases reguladores conjuntes de les subvencions destinades als entitats locals (ajuntaments, mancomunitats i altres fórmules associatives), entitats ciutadanes, centres valencians en l'exterior (CEVEX) i les seues federacions i confederacions, cases regionals d'altres comunitats en la Comunitat Valenciana, i les seues federacions i confederacions, per al foment de la participació ciutadana, la transparència i l'accés a la informació pública (DOGV 7798, 06.06.2016), modificada pel DECRET 11/2024, de 17 d'abril, del president de la Generalitat.  
  
  
Quart. Import  
1. La present convocatòria de subvencions es finançarà amb càrrec a l'aplicació pressupostària aplicació pressupostària 71.03.29.21.986H41, línia S0417, de la Llei 8/2023, de 27 de desembre, de pressupostos de la Generalitat per a l'exercici 2024, amb un crèdit màxim d'un milió cinc-cents mil euros (1.500.000,00 euros).  
2. La subvenció màxima per projecte serà:  
Modalitat 1: Entitats ciutadanes:  
1.a) Confederacions i federacions d'associacions, siga com siga el seu àmbit territorial, i fundacions i associacions d'àmbit autonòmic: 30.000 euros per projecte.  
1.b) Fundacions i associacions d'àmbit inferior a l'autonòmic: 8.000 euros per projecte.  
Modalitat 2: Entitats veïnals:  
2.a) Confederacions i federacions d'associacions veïnals, siga com siga el seu àmbit territorial, i associacions veïnals d'àmbit autonòmic: 30.000 euros per projecte.  
2.b) Associacions veïnals d'àmbit inferior a l'autonòmic: 8.000 euros per projecte.  
L'import global màxim establit en el resolc tres de la present resolució per a finançar estes subvencions, es distribuirà destinant 1.200.000 euros a les entitats de la Modalitat 1 i 300.000 euros a les entitats de la Modalitat 2. En el cas que la quantia econòmica destinada a cadascuna de les dos modalitats d'entitats citats anteriorment no s'esgotara íntegrament, el sobrant podrà ser aplicat a les sol·licituds de l'altra modalitat.  
  
  
Cinqué. Termini de presentació de les sol·licituds  
El termini per a la presentació telemàtica de sol·licituds serà de 20 dies hàbils, a comptar des de l'endemà de la publicació de l'extracte de la resolució de convocatòria en el Diari Oficial de la Generalitat Valenciana. L'incompliment de l'esmentat termini donarà lloc a l'exclusió de la convocatòria.  
  
Sisé. Altres dades  
1. Sol·licitud: Les entitats sol·licitants, estan obligades a relacionar-se amb la Generalitat a través de mitjans electrònics, en els termes de l'article 14 de la Llei 39/2015, d'1 d'octubre, del procediment administratiu comú de les administracions públiques (d'ara en avant, LPAC). Per tant, presentaran les sol·licituds exclusivament de manera telemàtica en la seu electrònica de la Generalitat, en la url http://www.gva.es/es/inicio/procedimientos'id\_proc=16748. També es podrà accedir en la pàgina web: http://participacio.gva.es/es/web/participacio/convocatorias-y-subvenciones.  
La presentació de la sol·licitud de forma diferent de la telemàtica prevista en este apartat determinarà l'exclusió de la convocatòria.  
2. Documentació a presentar amb la sol·licitud: la prevista en el resolc huit de la resolució de convocatòria.  
3. Criteris de valoració: les ajudes es concediran en règim de concurrència competitiva, de conformitat amb els criteris de valoració que es detallen en el resolc nou de la resolució de convocatòria.  
  
4. Règim de pagaments: el pagament de les subvencions es realitzarà en els termes fixats en el resolc tretze de la resolució de convocatòria.  
La convocatòria a la qual fa referència el present extracte pot consultar-se en este mateix diari.  
  
València, 12 de juny de 2024.- El secretari Autonòmic de Relacions Institucionals i Transparència: Santiago Lumbreras Peláez,